ઉત્તરપ્રદેશના ગોરખપુરમાં ઑક્સિજનની અછતને કારણે અનેક નાના બાળકોનું મૃત્યુ થયું હતું. હવે રાજસ્થાનના બાંસવાડાની એક મોટી હોસ્પિટલનો પણ આવો જ એક કિસ્સો સામે આવ્યો છે. બાંસવાડાના મહાત્મા ગાંધી ચિકિત્સાલયમાં 51 દિવસોની અંદર 81 બાળકોનું મૃત્યુ થયું છે. તબીબો અનુસાર, કુપોષણને કારણે બાળકોનું મૃત્યુ થઇ રહ્યું છે. આ અંગે હોસ્પિટલના સીએમએચઓ એ કહ્યું કે, તેઓ પોતાની ટુકડી સાથે દરેક કેસની અલગથી તપાસ કરી રહ્યાં છે. આ તપાસ પૂર્ણ થતા બાળકોના મૃત્યુ પાછળનું સાચું કારણ સામે આવશે.